ཨཱ་རལ་ཌིག་སོན་གྱིས་མནོ་བསམ་ཞིབ་ཕྲ་བཏང་རྗེས་ཁོང་ལ་རླབས་ཆེན་གྱི་རིག་པ་ཞིག་རྙེད་པ་རེད།དེ་ཡང་ཁོང་གིས་སེང་རས་ལས་གྲུབ་པའི་རྨ་ཁེབ་དེ།ཀོ་ཡོལ་གྱི་དཀྱིལ་ངོས་སུ་སྦྱར་བར་བརྟེན།སྦྱར་ཆོག་ཆོག་གི་རྨ་རས་ཤིག་ལེགས་སྒྲུབ་བྱུང༌།འོན་ཀྱང་ཀོ་ཡོལ་ལ་སྦྱར་ཟིན་པའི་རྨ་ཁེབ་དེར་ཁེབ་གཞན་ཞིག་མེད་ན།རྨ་རས་དེར་ནད་འབུ་འཁོར་ཉེན་ཆེན་པོ་ཡོད་པ་མ་ཟད།ཀོ་ཡོལ་གྱི་སྦྱར་ཚི་ཡང་མགྱོགས་པོ་སྐམ་འགྲོ་བའི་དཀའ་ངལ་འཕྲད་ཙང༌།ཁོང་གིས་སྐྱར་དུ་རིག་པ་བཏོན་ནས།ཀོ་ཡོལ་གྱི་ཟུར་ངོས་སུ་ཀྲྀ་ཨོ་ལིནཞེས་པའི་རྒྱུ་ཆ་ཞིག་གིས་ཁེབ་གཡོགས་རྒྱུའི་འབད་བརྩོན་བྱས།ཁོང་གི་རིག་པ་དེ་ཏག་ཏག་ལམ་ལ་རྒྱུག་པ་སྟེ།རྨ་རས་གསར་པ་དེ་གསར་བཏོད་བྱས་ཟིན་རྗེས།ཁོང་གི་བཟའ་ཟླས་རང་ཉིད་ཀྱི་ལག་པར་རྨ་བཟོ་སྐབས།བེད་སྤྱོད་བྱ་སླ་བའི་རྨ་རས་དེའི་ཁེབ་བཤུས་པ་དང་འབྲེལ་ལག་པའི་རྨ་ལ་ཏག་ཏག་སྦྱར་ཏེ།རང་གི་ཁྱོ་ག་ནི་མི་རིག་པ་ཅན་ཞིག་རེད་ཅེས་བསྔགས་བརྗོད་བྱས།